Betchete ri-

Li betchete ri-, ki si dvreut purade lomer betchete r(i)- / (è)r-, c' est ene vicante betchete do walon. 

 Cognes 
Ele si pout trover, dins tos les mots k' elle fôrmêye, dizo les alofômes ki shuvnut :
 ri-, après cossoune et a l' atake :
Dj' el rivoe di l' ôte costé del voye.
Ribasti ene veye k' esteut distrûte : c' esteut çoula nosse bouye.
 er- sifwaitmint après cossoune et a l' atake (dobe rifondowe)
Dji l' erwaitive passer.
Erlevez vos, et stierdoz vos ouys ! 
 r-, après voyale : 
Vos rloukîz les cmeres, asteure ?
La k' i rboerlêye : "Bodje tu rade did la !"

Si l' bodje kimince pa ene voyale, n' a k' ene cogne : r- : raler, ranoncî, regadjî, ralårdji, rimpli.

Portant, po les viebes ki cminçnut pal betchfessî oi, ci-cial si cdût come si ç' sereut ene cossoune : rioister, rioizeur, rioirtiyî.

Li betchete ri- si pout cåzu mete so tos les viebes e walon, et minme eto so sacwants bodjet ki n' sont nén des viebes. Metans :
 so les aidants viebes : raveur u rawè, resse, rivoleur, ripoleur, rissaveur u rissepi, rifaleur.
 so des adviebes u des pronos :  rila (vo m' rila, vo nd erla, vo vos rla ?); rizè (va rzè !, va t' erzè !); rizî (alans rzî, va rzî !).
 so des viebes ki kminçnut ddja pa on R : rirpassé tins, riroter.

 Sinses del betchete ri- 
 Sinse di fé l' accion co on côp.
ridi m' ki ti m' voes voltî ! = el dire co on côp ribatijhî (del sope, del gote) = rimete di l' aiwe co on côp.
rinovler mes rmerceymints = les rinde noveas co on côp.ricomincî = comincî on deujhinme côp.
 Sinse nén radjoutrece: li betchete ri- ni dene nén ene rawete di sinse; li viebe avou l' betchete ri- si pôreut replaecî på viebe simpe
Il ont rboerlé come des vexhåds = il ont boerlé foirtDji va rguignî les djins ki pasnut pal fniesse = dj' elzès va aler guignî (riloukî)
Riwaite bén a twè ! = waite bén a twè (ni prind nou risse)rivômi = vômi
rixhorbi l' tåve = xhorbi l' tåve
 Fé vni e contråve sinserimete si soper = rivômi.
ritourner l' pådje = el tourner dins l' ôte sinse. 
 Novea sinse, diferin do viebe sins betchete; ou adon, k' i fåt loukî lon po trover li rnovelmint d' l' accion.ristinde, ripoli = passer on fier electrike so des bounès lokes lavêyes et souwêyes.

 Les viebes avou l' betchete ri- et l' ratournaedje francès-walon 
Les viebes avou l' betchete ri- sont-st ahåyants po ratourner les fråzes francesses avou les adviebes "de nouveau, à nouveau".
Metans :
Fr. : Il ya des charges positives au-dessus du nuage, des négatives dans le nuage puis à nouveau des positives en-dessous.
Wa : Gn a des tchedjes pôzitives ådzeu del noûlêye, des negatives divins, pu gn è ra des pôzitives padzo.

Les aidants viebes avou ri- ratournèt des ôtes piceures e francès.
Fr. : Veux-tu reprendre de la soupe ?
Wa : Rivouss del sope ?

 Li betchete ri- aloyeye a des ôtes betchetes 
 ri- + ki-/co- => ric-: ricmander, ricdure, ricfoirter, ricmincî
 ri- + di- => rid-: ridmander, mins pout dmorer «ridi-» divant l' betchfessî sch; ridischinde
 ri- + dis- => ridis-: ridisfé

(sol Wiccionaire)
 Sacwants viebes avou l' betchete ri-
 Viebes do walon avou ene betchete ri- nén radjoutante

Ri-